Drilorhinus

Drilorhinus er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende 
Hannen er en middelsstor (ca. 8 millimeter), noe bred, sylindrisk bille. Oversiden er fint hårete. Hode, antenner, pronotum og bein er rødoransje, dekkvingene brunsvarte. Antennene er kamformede, litt lengre enn hode + pronotum. Hodet er rundet med rundt utstående fasettøyne, foran med en trekantet "snute" som er litt innbuktet i spissen. Pornotum er trapesformet, litt bredere enn langt. Dekkvingene er forholdsvis tynne og myke, rundede og noe sprikende i spissen, dekker ikke hele bakkroppen. Flygevingene er røykfargede.

Utbredelse 
Arten er beskrevet fra Iran.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae
 Stammen sneglerovbiller, Drilini
 Slekten Drilorhinus Kovalev, Kirejtshuk & Shapovalov, 2019 
 Drilorhinus klimenkoi Kovalev, Kirejtshuk & Shapovalov, 2019

Referanser

Eksterne lenker 
 

Smellere
Biller formelt beskrevet i 2019
Dyr formelt beskrevet av Alexej V. Kovalev
Dyr formelt beskrevet av Alexander Georgievich Kirejtshuk
Dyr formelt beskrevet av Andrej M. Shapovalov
Irans insekter